Salvatore Adamo
Salvatore Adamo es un autor, compositor e cantaire francés de Belgica.

Salvatore Adamo es d'origina italiana : es nascut lo 1èr de novembre de 1943 a Comiso en Sicília ; sa familha emigrèt en Belgica en 1946. A passat son enfança a Jemappes (Belgica) dins lo monde dels obrièrs carbonièrs del Enaut. 

Salvatore Adamo comença de cantar en 1960 e obten una capitada internacionala a partir de 1964 amb lo tube Tombe la neige (Tomba la nèu). Demest los autres títols plan celèbres de Salvatore Adamo, se pòt tanben citar Mes mains sur tes hanches (Mas mans sus tas ancas, en 1965) e Inch'Allah (Se Diu o vòl, en 1967). 

Salvatore Adamo es amb Jacques Brel e Frédéric François l'un dels cantaires franceses de Belgica los mai populars, cantaire mai que mai emblematic de las annadas 1960.

Salvatore Adamo canta en uèch lengas, mai que mai en francés, en alemand, en italian e en espanhòu. Mas canta tanben un pauc en anglés, japonés, portugués e neerlandés.

Cançons mai conegudas
 Tombe la neige (1964)
 Vous permettez, Monsieur ? (1964)
 Les filles du bord de mer (1964)
 Dolce Paola (1964)
 La nuit (1965)
 Mes mains sur tes hanches (1965)
 Une mèche de cheveux (1966)
 Inch' Allah (1967)
 F.... comme femme (1968)
 J'avais oublié que les roses sont roses (1972)
 C'est ma vie (1975)

Referéncias

Adamo, Salvatore
Adamo, Salvatore
Adamo, Salvatore
Adamo, Salvatore
Adamo, Salvatore